168681 – 30032024 – Pe măsura recepționării de către Primăria Municipiului București a unui nou lot de troleibuze cu autonomie Solaris Trollino 12 M, Asociația de Dezvoltare Intercomunitară pentru Transport Public București – Ilfov (TPBI) aplică noi măsuri de îmbunătățire a transportului public și de reducere a poluării.
Începând cu data de 30.03.2024, linia de troleibuz 90 va fi comasată cu linia de autobuz 201, iar noul traseu, deservit de troleibuzele Solaris, va funcționa sub indicativul 90 între terminalele "Arena Națională" și "Semănătoarea", astfel : "Arena Națională", Bd. Pierre de Coubertin, Str. Vatra Luminoasă, Str. Matei Voievod, Bd. Pache Protopopescu, Bd. Carol I, Bd. Regina Elisabeta, Bd. Mihail Kogălniceanu, Splaiul Independenței, Str. General Popovăț, Șos. Virtuții, Pod Ciurel, Splaiul Independenței, "Semănătoarea", cu întoarcere pe Splaiul Independenței, Pod Operei, Bd. Mihail Kogălniceanu, Bd. Regina Elisabeta, Bd. Carol I, Bd. Pache Protopopescu, Str. Matei Voievod, Str. Vatra Luminoasă, Bd. Pierre de Coubertin, "Arena Națională". Linia de autobuz 201 va fi suspendată.
Totodată, de sâmbătă, 30 martie, bucureștenii vor putea călători și pe linia 97 cu noile troleibuze Solaris Trollino 12M cu autonomie, care face legătura între terminalul multimodal "Străulești" și Gara de Nord, cu întoarcere la "Sfinții Voievozi". Treptat, parcul acestei linii va fi completat cu noi troleibuze, pe măsura livrării de către producător.